Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 684/12/4406	Topoľčany, 18.2.2014
EEČ : 2-35-11-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Topoľčany zo dňa 3.12.2012, spisová značka Pv 684/12/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 8.9.2012 v čase asi o 00.05 hod. v rekreačnej oblasti Duchonka na parkovisku pri penzióne Slniečko č. 451 poškodil osobné motorové vozidlo zn. Volvo XC60 D5AWD, farby čierna metalíza, VIN: YV1DZ8256C2332832, rok výroby 2012, EČ: XXXXX tak, že po ľavom zadnom kolese vyliezol na strechu automobilu kde si  sadol a následne z nej zoskočil na zem, čím ju preliačil a spôsobil tak poškodenej spoločnosti XXXXX, so sídlom XXXXX, IČO: XXXXX škodu poškodením strechy vozidla vo výške 1.659,98 Eur. 

Uznesením prokurátora Okresnej prokuratúry Topoľčany zo dňa 3.12.2012, spisová značka Pv 684/12/4406, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátorky Okresnej prokuratúry v Topoľčanoch sp. zn. Pv 684/2012 zo dňa 03.12.2012 bolo trestné stíhanie proti obv. XXXXX  stíhanému pre prečin poškodzovania cudzej veci podľa § 245 ods. 1 Tr. zák.  podľa § 216 ods. 1 Tr. por. podmienečne zastavené a podľa odseku 2 citovaného ustanovenia bola obvinenému určená skúšobná doba v trvaní 1 rok.
         Toto uznesenie sa stalo právoplatným dňa 18.12.2012.
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.	
	Podľa § 217 ods. 3 Tr. por. uznesenie podľa odseku 1 sa doručuje obvinenému a poškodenému; obvinený a poškodený môžu proti nemu podať sťažnosť, ktorá má odkladný účinok. 
	Podľa § 217 ods. 4 Tr. por. právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e).
Dňom 18.12.2013 uplynula u obvineného skúšobná doba podmienečného zastavenia trestného stíhania. 
Po uplynutí skúšobnej doby bolo zisťované, či obvinený viedol riadny život a či splnil zákonné podmienky pre záver, že sa osvedčil. Boli preto vyžiadané správy z miesta trvalého bydliska, z príslušného okresného úradu, odbor všeobecnej vnútornej správy, z Obvodného oddelenia PZ v Trenčíne,  ako aj odpis z registra trestov. Z týchto správ vyplýva, že obvinený viedol v skúšobnej dobe riadny život, nebol súdne trestaný ani nebol trestne stíhaný. V skúšobnej dobe sa dopustil len dvoch priestupkov na úseku dopravy a to pre prekročenie  povolenej rýchlosti.
Z dokazovania vykonaného po uplynutí skúšobnej doby podmienečného zastavenia trestného stíhania vyplýva, že obvinený XXXXX zákonom stanovené podmienky splnil. Iné obmedzenia mu uložené neboli.    
Vzhľadom na vyššie uvedené bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka